recursal/SuperWikiNEXT-32B huggingface dataset:
*Ponor* i Škocjanske jame. Elva forsvinner ned i grunnen.
**Reka** («elv» på slovensk, også kalt *Notranjska Reka*) er en elv i Slovenia, Kroatia og Italia (underjordisk).

Elven starter som *Vela voda* («Store bekk») i Kroatia, på sørsiden av platået Snežnik, og flyter gjennom det sørlige Slovenia, hvor den her også først er kjent som *Velika voda*. Elven er 54 kilometer lang, hvorav 51 kilometer er i Slovenia. Ved landsbyen Škocjan forsvinner den under jorda gjennom Škocjanske jame (Škocjangrottene, et UNESCO verdensarvsted), og flyter 38 kilometer under den slovenske Karst. Elven fortsetter som en del av den korte elven Timavo i Italia, som har utløp til Adriaterhavet. Studier har vist at den også fôrer kilder andre steder langs kysten mellom Trieste og Monfalcone.

Referanser
----------

1. 1 2  «Arkivert kopi». *www.stat.si*. Arkivert fra originalen 16. mai 2018. Besøkt 3. mai 2020.

Eksterne lenker
---------------

* (en) Reka (river) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
Må ikke forveksles med bindingsverk.
Et **reisverk** er en type bærekonstruksjon som fikk en viss utbredelse som byggemåte for trehus i Norge i perioden fra ca. 1850 til ca. 1940. Reisverket besto som regel av en bærende rammekonstruksjon av stolper og sviller. Stolpene var som regel rettskårne planker av 7" X 3" og festet sammen med ca. 25 mm dømlinger med innbyrdes avstand på 1,5 m. Det ble også benyttet plank med not og fjær. Noen ganger ble det satt inn løse planker som utfylling i hulrommet mellom svillene og stolpene. Plankene fikk i nedre ende en tapp som ble satt ned i spor i svilla. Det samme ble brukt i toppen. Innvendig kunne reisverket bli foret ut ca. 1" for å ta opp ujevnheter, og det ble alltid kledd med panel, ofte vekselpanel eller pløyd panel, eventuelt med underkledning av rupanel. Utvendig ble det også benyttet et lag rupanel, så kraftpapp før utforing og utvendig panel. Som oftest var svillene 4"-5". I fag uten åpninger kunne det settes skråbånd for avstiving. Det er altså nesten ikke hulrom som kan etterisoleres i slike hus.

De første kjente eksemplene på reisverkskonstruksjoner i Norge er fra siste halvdel av 1700-tallet, med grovere dimensjoner av kløyvd tømmer. Reisverket var en byggemetode for bolighus som til en viss grad fortrengte lafteverket. I tidlige kilder ble det å bygge reisverk kalt «å reise tømmeret på ende». Fordelen ved å gå over fra lafting til reisverk var at veggen kunne bordkles umiddelbart, ettersom den ikke krympet i høyderetningen slik som en vegg av liggende tømmer. Trevirke krymper betydelig i tverr-retningen, men praktisk talt ikke i lengderetningen. En nylaftet vegg kan derfor krympe inntil 10 cm på en vanlig etasjehøyde etterhvert som trevirket tørker, mens en reisverksvegg vil få en helt ubetydelig krymping. Ulempen var til gjengjeld at fugene mellom de stående plankene utvidet seg når plankene tørket, og det kunne gi utette og trekkfulle vegger. Lafteveggen blir derimot tettere med tiden når stokkene etterhvert presses sammen på grunn av egentyngden og taktyngden. Siden det var vanskelig å få reisverksvegger tilstrekkelig tette mot trekk, fikk byggemåten liten utbredelse før bygningspapp kom i handelen etter midten av 1800-årene. Da ble det vanlig å kle reisverket med papp både innvendig og utvendig før montering av bordkledning.

Etterhvert som teknikken med å bygge i reisverk utviklet seg, reduserte man dimensjonene på plankene som fylte hulrommene og sparte dermed materialer.

Se også
-------

* Grindverk
* Stavverk
* Bindingsverk
* Lafteverk
* Sleppverk
***Rejected*** er en amerikansk absurd animasjonsfilm laget i 2000 av Don Hertzfeldt.

Den ble nominert til Oscar i 2001, i kategorien *Best Animated Short Film*.

Handling
--------

Filmen påstår å fortelle historien om sammenbruddet til animatøren som lagde den, Don Hertzfeldt. Historien blir fortalt i korte tekster på skjermen, og begynner med at Hertzfeldt blir ansatt av «the Family Learning Channel», et fiktivt TV-selskap, for å lage reklamesnutter. Alle arbeidene hans ble sett av klienten, og promte forkastet.

Etter hvert som seerne selv får se snuttene, blir det klart hvorfor.
Handlingen er preget av «Goddag, mann! — Økseskaft»-aktige dialoger, usannsynlige hendelser og umotivert vold.

Den første filmen starter med en strekmann som står med en svær skje i den ene hånden.
Foran ham står det en liten bolle. 
Han utbryter «My spoon is too big» (skjeen min er for stor), og det blir stille. Strekmannen gjentar så dette noen ganger. 
Deretter kommer en antropomorf banan gående inn i bildet og erklærer: «I am a banana.» (jeg er en banan).
Deretter kommer lyden av en støvsuger som skrues på, og reklameteksten klippes inn: «You are watching the Family Learning Channel».

Det kanskje mest kjente sitatet fra filmen, er «My anus is bleeding» (anusen min blør). Den tegnede figuren som sier dette blir ikke hørt av sine like; de er alt for opptatt med å danse og prise livet. Figuren roper ut sin nød med høyere og mer skjærende stemme etter hvert som blødningen blir verre, men ender med å drukne i sitt eget blod mens de andre danser til en svensk versjon av «Nå er det jul igjen».

På dette tidspunktet begynner alle avslagene å bli for mye for tegneren, og Hertzfeldts tegneserieunivers begynner å bryte sammen. Etter en kort periode der Hertzfeldt skulle ha gått over til å tegne utelukkende med venstre hånd, ender Rejected i et apokalyptisk klimaks.

Referanser
----------

1. 1 2 3  ; besøksdato: 14. april 2016.

Eksterne lenker
---------------

* (en) *Rejected* på Internet Movie Database Rediger på Wikidata
**Reizo Koike** (født 12. desember 1915, død 3. august 1998) var en japansk svømmer som deltok i de olympiske leker 1932 i Los Angeles og 1936 i Berlin.

Koike vant en olympisk sølvmedalje i svømming under OL 1932 i Los Angeles. Han kom på andreplass i finalen på 200 meter bryst med tiden 2.46,6 bak sin landsmann Yoshiyuki Tsuruta. I semifinalen satte Kioike ny OL-rekord med tiden 2.44,9

Fire år senere, under OL 1936 i Berlin kom han på tredjeplass på 200 meter bryst med 2.44,2 bak sin landsmann Tetsuo Hamuro og Erwin Sietas fra Tyskland.

OL-medaljer
-----------

* 1932 USAs flagg Los Angeles - Sølv Sølv i svømming, 200 meter bryst Japans flagg Japan
* 1936 Nazi-Tysklands flagg Berlin - Bronse Bronse i svømming, 200 meter bryst Japans flagg Japan

Referanser
----------

Eksterne lenker
---------------

* (en) Reizo Koike – Olympics.com Rediger på Wikidata

* (en) Reizo Koike – Olympic.org Rediger på Wikidata

* (en) Reizo Koike – Olympedia Rediger på Wikidata

* (en) Reizo Koike – Sports-Reference (OL-resultater – arkivert) Rediger på Wikidata

* (en) Reizo Koike – Swimming Hall of Fame Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** ISNI **·** NDL
 |
**Klaus Pettersen** (født 25. april 1981) er en norsk eks-fotballspiller som måtte legge opp karrieren på grunn av hjertefeil. Pettersen jobber nå som toppspillerutvikler og utviklingsleder i Alta IF. Han er i tillegg eier av firmaet Fotballprogresjon Norge sammen med eks-fotballspiller Danny Sannes. 

Tidligere var Pettersen spilleutvikler i Vålerenga Fotball på heltid, og etter det trener for G-14.1 laget i Lyn Fotball.

Han ga i 2008 ut øvelsesboka *Rett fra levra* i samarbeid med VIF-trenerne Per-Inge Jacobsen og Raymond Mikkelsen. Boka har solgt over 2000 eksemplarer.[]

I 2005 var Klaus Pettersen assistenttrener for Tufte IL i TV-serien *Heia Tufte* hvor Erik Thorstvedt figurerte som hovedtrener. Serien fikk stor oppmerksomhet og ble senere samme år nevnt av Kong Harald V i hans tale under den årlige middagen for Stortinget på Slottet. Andre sesong av serien ble sendt på TVNorge høsten 2006.

Eksterne lenker
---------------

* (en) Klaus Pettersen på Internet Movie Database Rediger på Wikidata
***Ligge i grønne enger*** er en roman av Anne B. Ragde. Den inngår som siste bok i den såkalte Neshov-trilogien, om livet og menneskene på og rundt gården Neshov på Byneset utenfor Trondheim. Den er oppfølgeren til romanene *Berlinerpoplene* og *Eremittkrepsene*.

Dramatisering for teater
------------------------

I likhet med forestillingen «Berlinerpoplene» (basert på de to første bøkene i serien), er også «Ligge i grønne enger» blitt satt opp på Trøndelag Teater. Dramatisering og regi var ved teatersjef Otto Homlung Stykket hadde premiere 9. september, 2008

### Rollebesetning

* Torunn Breiseth: Tone Mostraum
* Cissi Breiseth: Wenche Strømdahl
* Margido Neshov: Trond-Ove Skrødal
* Erlend Neshov: Øyvind Brandtzæg
* Carl Thomsen (Krumme): Jan Erik Berntsen
* Tormod Neshov: Jakob Margido Esp
* Fru Gabrielsen: Ragnhild Sølvberg
* Jytte: Ingrid Bergstrøm
* Lizzi: Silje Lundblad
* Kim Neufeldt: Jan Frostad
* Kai-Roger: Pål Christian Eggen
* Jordmora: Helga Wendelborg
* Jente på campingplass: Hanna Seth Johnsen / Ane Sofie Tønne Nesse
* Tor Neshovs stemme på bånd: Harald Brenna

### Kritikker

Oppsetningen fikk blandede kritikker.

> Premieren på Trøndelag Teater var ingen stor opplevelse. Regi og manus må ta ansvaret. Skuespillerne var utvilsomt gode.
> 
> 
> NRK
> 
> 

> Heldigvis er mye av den genuine Ragde-humoren på plass og fint formidlet i Otto Homlungs dramatisering og regi. Det gir noe av den gode følelsen, opplevelsen av å kunne ligge i grønne enger innimellom de opprivende slektsscenene. Mer savnet er de poetiske pausene, selv om de finnes - i de følsomme møtene mellom Torunn og avløseren Kai-Roger (ektheten selv i Pål Christian Eggens skikkelse)
> 
> 
> Adresseavisen
> 
>

Utgivelser
----------

* 2007: Forlaget Oktober, innbundet. ISBN 9788249505234
* 2007: Lydbokforlaget, lydbok, innlest av Andersen T. Andersen. ISBN 9788242123336.

Referanser
----------

1. ↑  Svak teaterpremiere – NRK Trøndelag – NRK Nyheter. Besøkt 03.10.2008.
2. ↑  Sikker innsikt – ujevnt drama. adressa.no. Besøkt 03.10.2008.

Eksterne lenker
---------------

* Trøndelag Teater: «Ligge i grønne enger»
Et V250 høyhastighetstog for NS i fargene til Fyra. Togsettene ble ikke godtatt og levert tilbake til AnsaldoBreda.
**Hitachi Rail Italy**, tidligere **AnsaldoBreda**, er en italiensk produsent av jernbanemateriell som tog og sporvogner.

Firmadetaljer
-------------

AnsaldoBreda ble dannet i 2001 ved sammenslåingen av Ansaldo Trasporti og Breda Costruzioni Ferroviarie, og var en del av Finmeccanica. De har produksjonssteder på fire steder i Italia: Napoli, Reggio Calabria, Palermo, og Pistoia. I november 2015 ble selskapet solgt til japanske Hitachi og endret deretter navn til Hitachi Rail Italy.

Produkter
---------

Selskapet produserer blant annet Oslo Sporveiers skandalebefengte SL-95, Göteborgs nye trikk M32 «Sirio», det nye danske hurtigtoget IC4 og det norske lokaltoget type 72. Store leveringsforsinkelser og kvalitetsproblemer har oppstått, både hos GS, DSB, NS, NSB og Oslo Sporveier.

Førerløse tog
-------------

Utdypende artikkel: AnsaldoBredas førerløse metrotog

Førerløst tog på Københavns metro
AnsaldoBreda er også en storleverandør av automatiske tog til bruk i tunnelbaner som f.eks. i Københavns metro.

Referanser
----------

1. ↑  «Hitachi completes Ansaldo deal» **(engelsk)**. Railway Gazette. 2. november 2015. Besøkt 27. juni 2017.
2. ↑  «Ny milliardsmell for Oslo-trafikken». TV 2 Nyhetene. 23. september 2010. Besøkt 3. mai 2013.
3. ↑  «- Italia-trikkene må gå i fem år til». Aftenposten/Osloby. 2. mai 2013. Arkivert fra originalen 5. mai 2013. Besøkt 3. mai 2013.
4. ↑  ««Trikkebussene» kjører med åpne dører». Aftenposten/Osloby. 30. april 2013. Arkivert fra originalen 16. april 2016. Besøkt 25. mai 2013.
5. ↑  Beskrivelse SL 95 (PDF) Arkivert 28. september 2013 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Hitachi Rail Italy – kategori av bilder, video eller lyd på Commons Rediger på Wikidata
**Spies Rejser** var et dansk reisebyrå og turoperatør.

Spies Reiser var en tid Skandinavias største reisebyrå og turoperatør. Grunnleggeren Simon Spies begynte reisevirksomhet i 1956 da han satte inn en annonse i en dansk avis og søkte etter deltagere til en tur til Spania. Et tyvetalls ungdommer meldte seg og turen gikk med tog ned gjennom Europa til Barcelona og båt Mallorca.

Spies valgte å legge turene om vinteren, da de spanske hotellene på den tiden kunne tilby de rimeligste plassene.

Virksomheten vokste raskt, i 1960 inngikk han en avtale med det danske charterselskapet Flying Enterprise om charterflyvninger. Da Flying Enterprise gikk konkurs i 1965 kjøpte Spies selskapet og startet sitt eget charterseskap under navnet Conair.

Med eget flyselskap hadde Spies den innstilling at alle flyseter skulle fylles opp. Et hvert flysete som var ubesatt var redusert innkomst for firmaet. Dette ledet til at det før Conairs avganger på Kastrup forgikk en form før «børssalg» av billetter. En del reiselystne ungdommer med ryggsekk, men uten billett møtte opp før flyavgangene. Når alle passasjerer med forhåndsbestilt plass var sjekket inn, og det fortsatt var ledige seter i flyet, ble en ny og lavere pris ropt opp, og en del av de billettløse tok oppstilling foran skranken. Når disse var sjekket inn og det fortsatt var ledig plass på flyet, ble prisen ytterligere redusert. De som hadde is nok i maven til å vente helt til «gate closed» kunne sikre seg en ferietur til Middelhavet for et par hundrelapper.

Etter Spies død i 1984 ble firmaet drevet av hans kone, Janni Kjær, frem til 1996, da Spies Rejser ble solgt til konsernet MyTravel.

Eksterne lenker
---------------

* Offisielt nettsted Rediger på Wikidata
| Medaljeoversikt |
| --- |
| Konkurrerte for Tongas flagg Tonga |
| Friidrett: |
| Friidrett U20-oseaniamesterskapet i friidrett |
| Bronse | Mackay 2022 |  110 mH |

**Nehumi Tuihalamaka** (født 5. juli 2003) er en tongansk friidrettsutøver som konkurrerer i sprintløp, hekkesprint og lengdehopp.

Han deltok i VM i friidrett 2022 der han ble slått ut i innledende runde på 100 meter.

Idrettskarriere
---------------

Tuihalamaka deltok i U20-oseaniamesterskapet i friidrett 2019, og kom der på fjerdeplass på 110 meter hekk og femteplass på 400 meter hekk.

Han deltok i U20-oseaniamesterskapet i friidrett 2022, og fikk der bronse på 110 meter hekk, og han kom på sjetteplass i lengdehopp. Under Pacific Mini Games 2022 kom han på fjerdeplass i lengdehopp.

Han deltok på 100 meter under VM i friidrett 2022, og satte der personlig rekord i innledningsheatet, med 12,22 sekunder. Han fikk 25. beste tid av de som løp innledningsheatet, og gikk ikke videre til forsøksheatet.

Referanser
----------

1. ↑  World Athletics - *Nehumi Tuihalamaka - Results*, besøkt 15. juli 2022.
2. ↑  World Athletics - *World Athletics Championships Oregon 22 - Results Preliminary round*, besøkt 15. juli 2022.

Eksterne lenker
---------------

* (en) Nehumi Tuihalamaka – World Athletics Rediger på Wikidata
***Lissobiops*** er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.

Utseende
--------

En middelsstor, slank, blank, brokete farget kortvinge. Hodets fremre del, pronotum og det fremste og de to bakerste ryggleddene er svarte, hodets bakre del, dekkvingene og midtpartiet av bakkroppen gulrøde. Oversiden har spredte, grove børstehår. Antennene er lange og knebøyde med et langt innerste ledd, det innerste og de ytterste leddene brungule, leddene i midten mørkere. Hodet er ovalt, noe lengre enn bredt med små fasettøyne. Pronotum er betydelig lengre enn bredt, ovalt, det er en markert, men ikke spesielt smal "hals" mellom hode og pronotum. Dekkvingene er jevnbrede, flygevingene velutviklede. Bakkroppen er spoleformet.

Levevis
-------

Smalkortvingene er bakkelevende rovdyr som særlig finnes på litt fuktige steder.

Utbredelse
----------

Arten er utbredt i det sørøstlige USA.

Systematisk inndeling
---------------------

Arten bør kanskje plasseres i slekten *Homaeotarsus*.

**Treliste**
* Ordenen biller, Coleoptera
	+ Underordenen Polyphaga
		- Overfamilien åtsel- og rovbiller, Staphylinoidea
			* Familien kortvinger (Staphylinidae) Latreille, 1802
				+ Underfamilien smalkortvinger, Paederinae Fleming, 1821
					- Stammen **Paederini** Fleming, 1821
						* Understammen Cryptobiina Casey, 1905
							+ Slekten ***Lissobiops*** Casey, 1905
								- *Lissobiops serpentinus* (J.L. LeConte, 1863)

Referanser
----------

1. ↑  «Artsdatabankens artsopplysninger». Artsdatabanken. 15. november 2020. Besøkt 15. november 2020.
2. ↑  Casey, T.L. 1905. A revision of the American Paederini. *Transactions of the Academy of Science of St. Louis* 15: 17–248.

Eksterne lenker
---------------

* (en) *Lissobiops* i Global Biodiversity Information Facility Rediger på Wikidata

* *Lissobiops* – detaljert informasjon på Wikispecies Rediger på Wikidata
* Kortvinger – Tree of life. (engelskspråklig)
* bugguide.net - bildedatabase over nordamerikanske insekter
Øst-Hassel redningsstasjon er en del av Lista museum.  Foto: Karl Ragnar Gjertsen 
**Lista museum** (tidligere **Listamuseet**) er et museum som består av flere avdelinger ulike steder i Farsund kommune i Agder fylke. Museet er en del av Vest-Agder-museet.

Severdigheter
-------------

Følgende avdelinger hører i dag under Lista museum:

### Friluftstunet i Vanse

Friluftstunet i Vanse ble anlagt etter andre verdenskrig. Tunet består av Midthasselhuset fra 1742, stabbur, løe, kvernhus, kjune (tørkehus for korn) og potetkjeller.

### Listeskøyta kystkultursenter

Listeskøyta kystkultursenter holder til i det nedlagte Brekneholmen båtbyggeri. Hovedattraksjonen er listerskøyta «Linda» fra 1906.

### Hervoll mølle

Mellom Hervoll og sjøen lå det en gang[*når?*] fjorten møller. To av dem er bevart på Hervoll. Møllene på Hervoll var i bruk som bygdemøller frem til 1964.

### Nordberg fort

Nordberg fort er Nord-Europas best bevart tyske kystfort, og er fredet av Riksantikvaren. Anlegget er på vel 70 mål og inneholder 17 autentiske bygg fra andre verdenskrig. Det er Vest-Agder fylkeskommune som eier fortet i dag.

### Hetland skolemuseum

Hetland skole er en tidligere omgangsskole som tok i mot elever fra 1837 og frem til ca. 1950-tallet. Skolen er i dag museum og viser skolehistorie fra omgangsskolen og framover.

### Østhassel redningsstasjon

Redningsstasjonen på Østhassel stod ferdig i 1892. Redningsstasjonene hørte opprinnelig inn under Fyrdirektøren, men i 1936 overtok Redningsselskapet (NSSR) ansvaret. Stasjonen betjente en svært farlig kyststrekning, men ble nedlagt i 1972.

Se også
-------

* Vest-Agder-museet IKS

Eksterne lenker
---------------

* Vest-Agder-museet Lista, hjemmeside[*død lenke*]

| * v
* d
* r
Vest-Agder-museet |
| --- |
| DS «Hestmanden» • Flekkefjord museum • Gimle gård • Kristiansand kanonmuseum • Kristiansand museum • Lista museum • Mandal museum • Odderøya museumshavn • Setesdalsbanen • Sjølingstad Uldvarefabrik • Tingvatn fornminnepark |


|  |  |
| --- | --- |
| Oppslagsverk/autoritetsdata | VIAF
 |
Et alter for Nehalennia i Domburg, Nederland.Til høyre for henne er en hund, og i hendene er en kurv med epler.
**Nehalennia** var en gudinne som ble tilbedt i romertiden, i og rundt elven Scheldes delta og i området langs Rhinen. Hun var både en gudinne som beskyttet sjøfarere (fiskere og sjømenn) og en fruktbarhetsgudinne i keltisk-germansk mytologi. Ved Domburg i Nederland og ved Köln i Tyskland er det funnet stenaltere, votivstener og rester etter templer bygget til ære for henne. Steinalterne og votivstenene som ble funnet i Nederland, kan sees i museer i Middelburg og Leiden. Stenene ble antagelig ofret av sjøfarende handelsmenn for å sikre (eller takke for) en trygg sjøreise.

14. april 1970 fikk fiskeren K.J. Bout deler av et Nehalennia-alter i garnet da han fisket ved Colijnsplaat. Senere fant han rundt 200 votivstener og rester av et romersk byggverk. Det er ikke første gang slike funn er gjort i Nederland, allerede i 1647 ble rester etter et Nehalennia-tempel funnet ved Domburg.

Det meste man vet om henne, har man lært av funnene som er gjort etter 1970. Det antas tilbedelsen av Nehalennia var på sitt høyeste i det 2. og 3. århundre f.Kr. Den gangen var det minst to, kanskje tre templer til ære for henne i området som i dag er provinsen Zeeland, sørvest i Nederland. Området spilte en viktig rolle i romernes handelstrafikk mellom England og landområdene langs elven Rhinen. 

Nehalennia ble vanligvis avbildet sittende, med en kurv full av epler (symbol for fruktbarhet) og en (hund) (symbol for trofasthet).

I dagligtalen ble hun antagelig kalt **Neeltje Jans**. I august 2005 ble et replika av et Nehalennia-tempelet åpnet ved Colijnsplaat på Noord-Beveland, like ved stedet der den tapte byen Ganuenta lå. Videre er en arbeidsøy som ble anlagt i forbindelse med byggingen av Oosterscheldekering (en del av Deltaprosjektet) oppkalt etter henne.

Se også
-------

* Matronekult
* Nerthus

Referanser
----------

1. ↑  Van der Velde, Koert (13. august 2005). *Zeeuwse godin weer thuis*. Trouw (nederlandsk avis), s. 8–9 i bilaget.

Eksterne lenker
---------------

* Offisielle sider for replikaen av Nehalennia-tempelet (nederlandsk)
* Nehalennia: Protector of Travellers, beskytter av de reisende (engelsk)
* Livius.org: Nehalennia Arkivert 6. april 2012 hos Wayback Machine. (engelsk)]

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND
 |
**Maria Valeria-broen** (slovakisk: *Most Márie Valérie*, ungarsk: *Mária Valéria híd*) er en bro over Donau som forbinder den slovakiske byen Štúrovo og ungarske byen Esztergom. Broen er oppkalt etter prinsesse Marie Valerie av Østerrike (1868–1924). 

Broen ble opprinnelig tegnet av jernbaneteknikeren János Feketeházy. Etter åpningen er den ødelagt to ganger. Den første gangen var i juli 1919 da en eksplosjon ødela deler av broen på slovakisk side. Broen ble umiddelbart reparert. Den andre ødeleggelsen fant sted 26. desember 1944 under den andre verdenskrigen. Tyske styrker som var på retrett over Donau, sprengte broen for å forsinke sovjetrussernes fremrykning bak dem. Det skulle ta 57 år før de tre ødelagte brospennene ble reparert. I 1991 ble det dannet en ungarsk–slovakisk brokomite og i 2001 var broen igjen farbar.

* Brohode på ungarsk side, med tollhuset.Brohode på ungarsk side, med tollhuset.
* Broen sett fra den store Esztergomkatedralen.Broen sett fra den store Esztergomkatedralen.
* Grensen mellom Slovakia og Ungarn går midt ute på broen.Grensen mellom Slovakia og Ungarn går midt ute på broen.
* Broen slik den sto i 1969, fremdeles ødelagt etter den andre verdenskrigen.Broen slik den sto i 1969, fremdeles ødelagt etter den andre verdenskrigen.

Referanser
----------

1. ↑  Structurae.de besøkt 19. november 2013

Eksterne lenker
---------------

* (en) Marie Valerie Bridge – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Maria Wennerström** (født 4. oktober 1985 i Skellefteå) er en svensk curlingspiller bosatt i Sundsvall. Hun setter andre sten på Sveriges curlinglandslag.

Wennerström debuterte i internasjonal sammenheng som reserve på Stina Viktorssons lag under Junior-VM i curling i 2003, men fikk ikke spille i noen av rundene. Da hun året etter satte førstesten for landslaget under Junior-VM i Canada i 2004 endte Sverige opp med sølvmedalje. Samme plassering fikk de året etter, denne gang satte Wennerström andre sten.

I sitt første internasjonale seniormesterskap, Curling-VM 2008, endte Sverige på en sjettplass. Bedre gikk det to år senere da Wennerström satte andre sten under Curling-EM i Sveits. Det svenske landslaget reiste da hjem med gullmedalje rundt halsen. Wennerström har i senere EM vunnet enda en gull, i 2013, samt en sølvmedalje i 2011 og en bronse i 2012.

I VM har det ikke blitt bedre plassering for Wennerström enn sølvmedalje, til gjengjeld har dette skjedd to ganger. Første gang var i Curling-VM i 2012, andre gang i 2013.

Referanser
----------

Eksterne lenker
---------------

* (en) Maria Wennerström – Olympedia Rediger på Wikidata

* (en) Maria Wennerström – Sports-Reference (OL-resultater – arkivert) Rediger på Wikidata

* (sv) Maria Wennerström – Sveriges olympiske komité Rediger på Wikidata

* (en) Maria Wennerström – World Curling Tour Rediger på Wikidata

* (en) Maria Wennerström – World Curling Federation Rediger på Wikidata
**Radioskygge** er betegnelsen på et begrenset geografisk område der kontakt med en nærliggende basestasjon eller radiosender hindres av høyt terreng. Dekningsområdet til senderen vil mer eller mindre omringe området med radioskygge. 

De store hovedsenderne for radio og fjernsyns-kringkasting dekker et stort geografisk område. Innen dette området vil det være flere små områder bak fjell eller i dypere daler med radioskygge. For å få dekning av signalene blir det ofte satt opp mindre frekvensomformere eller separate sendere.

Dersom signalet i en radioskygge bare er litt for svakt, vil en retningsantenne på basestasjonen eller på brukerens radio kunne øke feltstyrken i radioskyggen, eller antennesignalet i radioen, slik at forbindelse likevel kan oppnås i området. I hytteområder kan mobiltelefonsignalene være for svake. En tilpasset retningsantenne på hytta (for eksempel en yagi (antenne)) for riktig frekvens, innstilt i riktig retning, kan likevel gi forbindelse for mobiltelefonen. En slik antenne vil kreve en egen antenneutgang på mobiltelefonen, noe de færreste mobiltelefoner leveres med.

Ved opprettelse av sendernett for mobiltelefon, maritim VHF, nødnett, flyradiosamband, annet lukket nett, jernbanesamband etc. er det av stor viktighet å bestemme hvor sambandet virker og hvor det ikke virker. Siden det er vanskelig å forutse hvor det dannes radioskygge for en gitt senderplassering, er det ofte nødvendig å gjøre dekningsprøver ved å bevege seg i området med en radiostasjon og kartlegge hvor det er forbindelse og hvor det ikke er forbindelse.

I områder med mye ledende metall i grunnen kan radiosignalene påvirkes mye slik at dekningsområder og radioskygge forandres fra det forventede.

Radiosignaler med forskjellig frekvens har mindre evne til avbøyning og økende evne til reflektering med økende frekvens. Dekningsområdet og radioskyggene for en gitt senderantenneplassering kan være forskjellige for hvilken frekvens som brukes.

Se også
-------

* Dødsone
**Johan Gerhard Theodor Ameln** (født 12. mars 1838 i Bergen, død 19. juni 1917) var en norsk kjøpmann og politiker (V).

Han var av kjøpmannsslekt, og var elev ved Bergens handelsinstitutt 1861–1863 før han selv ble kjøpmann og skipsreder i byen. Ameln var medstifter av både Bergens Kreditbank, Bergens Dampskipsassuranseforening og Selskabet for de norske Fiskeriers fremme, foruten mangeårig formann i Bergens Handelsforening. Han var medlem av Bergen bystyre og formannskap 1881–1888, herav ordfører 1886–1887. Han var tillike innvalgt på Stortinget fra Bergen 1889–1891, og fungerte som sekretær i Stortingets næringskomité.

Han var ridder av St. Olavs Orden.

Johan Ameln var bror av dispasjør og assurandør Theodor Ameln og onkel til assurandør Haakon Ameln og dispasjør og stortingsmann Henrik Ameln.

Referanser
----------

1. ↑   Stortinget og statsraadet: 1814–1914. B. 1 D. 1 : Biografier A-K, side(r) 25[Hentet fra Wikidata]
2. ↑   Stortinget og statsrådet : 1915–1945. B. 1 : Biografier, side(r) 5[Hentet fra Wikidata]

Eksterne lenker
---------------

* (no) Johan Ameln hos Norsk senter for forskningsdata politikerarkiv (nedlagt) Rediger på Wikidata


|  |  |  |
| --- | --- | --- |
| Forgjenger:**Bendix Edvard Bendixen** | **Bergens ordfører**(1886–1887) | Etterfølger:**John Theodor Lund** |

Portal: Bergen

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
**Tråder** i programmeringssammenheng er betegnelsen på flere deler av det samme programmet som kjører samtidig.

Flere tråder kan i moderne datasystemer kjøres parallelt. Tråder er skilt fra vanlige prosesser ved at en vanlig prosess er uavhengig, har masse tilstandsinformasjon, separate minneadresser og interne prosess-kommunikasjonsmekanismer. Tråder deler imidlertid informasjonen fra én enkel prosess, samt minne og andre ressurser, direkte; de kan betraktes som asynkrone prosedyrer i et program. Kontekstskifte mellom flere tråder går i de fleste tilfeller fortere enn bytting mellom prosesser. Systemer som Windows NT-familien sies å ha «billige» tråder og «dyre» prosesser. I andre operativsystemer er det ikke så stor forskjell.

Hovedfordelen med flere tråder er at oppgaver med forskjellig krav til ressurser kan utføres i forskjellige tråder. Slik oppnås for eksempel at skjermen blir oppdatert mens platelageret, som trenger lite systemresurser, arbeider. En fordel i større systemer kan være at et program kan kjøres raskere på datasystemer med flere prosessorer, prosessorer med flere kjerner eller over en samling maskiner.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data)
 |
**Sphynx** eller **nakenkatt** er en katterase som ble alet opp i Canada i 1966. Rasens mest fremtredende trekk er mangel på pels grunnet mutasjon. Hårløse katter har tidvis dukket opp over hele verden. Den mest vellykkede er sphynx. Rasen har en hengiven og leken natur.

Historikk
---------

Den første sphynxen, Prune, ble født i 1966, men hans linje døde ut. I 1978 ble en langhåret katt med en hårløs kattunge reddet i Toronto, Canada. Kattungen ble kastrert, men moren fikk senere andre hårløse kattunger. To ble eksportert til Europa, der en av dem ble paret med en devon rex. Resultatet var hårløse unger (som antydet at det recessive genet kan være dominant over devon-genet). En katt med klengenavnet E.T. ble kjøpt av Vicki og Peter Markstein i New York og tilbakeparet med en devon rex. I dag er rasen godkjent hos TICA og akseptert i «den allsidige klassen» hos CFA.
Mange andre forbund frykter potensielle helseproblemer. I Storbritannia registrerer GCCF sphynx for å sikre at genet ikke bæres inn i devon rex-linjer.

Opprinnelse
-----------

Hårløse katter har tidvis dukket opp over hele verden. Den mest vellykkede er sphynx. Den er ikke helt hårløs, men er dekket av korte, silkeaktige dun, omtrent som en fersken. Uten pelsens beskyttende isolasjon er sphynxen sårbar for både varme og kulde, og den må holdes innendørs. 

Hver tom hårsekk har en fettproduserende kjertel. Siden sphynxen ikke har hår til å absorbere fettet trenger den en daglig omgang med et pusseskinn.

Utseende, anatomi og fysikk
---------------------------

**Sphynx-hode:** skålformede ører, store øyne og alvelignende ansikt hos sphynx viser den tydelige påvirkningen fra devon rex. Værhårene, om de finnes, er ofte skjøre og brukket.

### Utstillingskrav

* Katten er tilsynelatende hårløs, men har fine dun.
* Kroppen er rund, hard og muskuløs.
* Bena er faste og muskuløse.
* Kraftig hals.

### Fargevarianter

Sphynx finnes i alle farger og mønstre, deriblant mønstrene maske, sepia og mink, og fargene skilpadde, hvit og svart.

### Fargebeskrivelser

Fargene hos sphynx er ofte varmere enn de hos katter med pels, siden den naturlige lyserøde hudtonen skinner gjennom. En blå katt vil under visse lysforhold se nesten lilla ut.

Sphynxen viser fargen på huden, akkurat som andre raser viser den på pelsen. Uten antydning til synlige hvite stikkelhår viser disse kattene "den nakne sannheten". Det naturlige fraværet av hår, bortsett fra "ferskendunet", er essensielt. Ethvert spor etter hårfjerning blir straffet med diskvalifisering på utstilling.

Galleri
-------

* 
* 
* 
* 
* 
* 
* 
* 
* 
* 
* 
*

Referanser
----------

Litteratur: *Alle verdens katter* av Bruce Fogle, utgitt på Spektrum Forlag, 2005.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
*For Queens of the Stone Age album med samme navn, se: Rated R (Queens of the Stone Age)*
***Rated R*** er et studioalbum med Rihanna fra 2009.

Rihannas fjerde album ble utgitt i november 2009. Albumet strakk seg opp på en fjerde-plass på *Billboard 200* med et salg av 181 000 eksemplarer den første uken i USA. *Rated R* kom på førsteplass i Norge. Albumet har solgt Platinaplate i samme landet. 

Albumet ga ut seks singler. Den første singelen ble "Russian Roulette". Den havnet topp 10 i USA og Storbritannia og havnet som nummer 1 i blant annet Norge og Sveits. De to neste singlene ble "Hard" og "Wait Your Turn". Hard kom en 8.-plass på *Billboard Hot 100*. Den fjerde singelen "Rude Boy" og toppet den amerikanske hitlisten i fem uker. "Rude Boy" ble Rihannas sjette listetopper i USA. De to siste singlene var "Rockstar 101" med Slash som gjesteartist og "Te Amo". Sistnevnte kom topp 20 i ti land.

Det ikke mange visste, var at egentlig Rihanna ville døpe albumet til *I'm Such A Fucking Lady*, men flere sponsorer og butikker avslo det og sa de ikke ville reklamere for albumet dersom albumet ble hetende det. Istedenfor ble albumet døpt *Rated R*, som kommer av et amerikansk uttrykk hvor budskapet er «uegnet for barn».

Rihanna dro på turne i april 2010 og varte til mars 2011. Turneen ble kalt *Last Girl on Earth* i hensikt med å promotere albumet *Rated R*. Turneen gikk gjennom Europa, Australia, Nord-Amerika og Midtøsten. Kesha var oppvarmingsartist i Nord-Amerika.

Sporliste
---------

| Nr. | Tittel | Gjesteartister | Lengde |
| --- | --- | --- | --- |
| 1 | «Mad House» |  | 1:35 |
| 2 | «Wait Your Turn» |  | 3:46 |
| 3 | «Hard» | Young Jeezy | 4:11 |
| 4 | «Stupid In Love» |  | 4:01 |
| 5 | «Rockstar 101» | Slash | 4:00 |
| 6 | «Russian Roulette» |  | 3:48 |
| 7 | «Fire Bomb» |  | 4:18 |
| 8 | «Rude Boy» |  | 3:43 |
| 9 | «Photographs» | will.i.am | 4:46 |
| 10 | «G4L» |  | 4:00 |
| 11 | «Te Amo» |  | 3:28 |
| 12 | «Cold Case Love» |  | 6:04 |
| 13 | «The Last Song» |  | 4:16 |

Eksterne lenker
---------------

* (en) *Rated R* på Discogs Rediger på Wikidata

* (en) *Rated R* på MusicBrainz Rediger på Wikidata

* (en) *Rated R* på Spotify Rediger på Wikidata

* (en) *Rated R* på Last.fm Rediger på Wikidata

* (en) *Rated R* på Genius — sangtekster Rediger på Wikidata

* (en) *Rated R* på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** MusicBrainz
 |
**Ratanakiri** (khmer: រតនគិរី) er en provins i nordøstlige Kambodsja som grenser til Laos i nord, Vietnam i øst, Mondulkiriprovinsen i sør, og Stung Trengprovinsen i vest. Provinsen strekker seg fra Trường Sơn-fjellene i nord, over et kupert platå mellom elvene Tonle San og Tonle Srepok, til tropisk løvskog i sør. I de senere årene har tømmerhogst og gruvedrift laget stygge arr i landskapet som lenge har vært kjent for sin skjønnhet. 

I over tusen år har Ratanakiri vært hjemstedet til Khmer Loeu-folket, som er en minoritet andre steder i Kambodsja. I regionens tidlige historie ble Khmer Loeu-folket utnyttet som slaver av sterkere folkegrupper i naboområdene. Slavehandelen endte i den franske kolonitiden, men en hard «khmerifiseringskampanje» etter at Kambodsja fikk sin uavhengighet truet Khmer Loeus levemåter. Røde Khmer bygget sitt hovedkvarter i provinsen i 1960, og bombingen under Vietnamkrigen ødela regionen. I dag truer den raske utviklingen i provinsen igjen det tradisjonelle leveviset. 

Ratanakiri er tynt befolket, og provinsens 150 000 innbyggere utgjør i overkant av 1% av landets totale befolkning. Beboere bor vanligvis i landsbyer på 20 til 60 familier som i hovedsak lever av jordbruk. Ratanakiri er blant de minst utviklede provinsene i Kambodsja med en svært dårlig infrastruktur. Helseindikatorer i Ratanakiri er ekstremt dårlige, og nesten én av fire barn dør før fylte fem. Utdanningsnivået er også lavt, tre fjerdedeler av befolkningen er analfabeter.

Administrativ inndeling
-----------------------

|  |  |
| --- | --- |
| Provinsen er delt inn i 9 distrikter:
* 1601 Andoung Meas
* 1602 Ban Lung
* 1603 Bar Kaev
* 1604 Koun Mom
* 1605 Lumphat
* 1606 Ou Chum
* 1607 Ou Ya Dav
* 1608 Ta Veaeng
* 1609 Veun Sai
 | Ratanakiris distrikter |

Bilder
------

* Yak Loum er en kratersjø nær BanlungYak Loum er en kratersjø nær Banlung
* Marked i BanlungMarked i Banlung
* Infrastrukturen er dårlig utbygd i RatanakiriInfrastrukturen er dårlig utbygd i Ratanakiri

Referanser og fotnoter
----------------------

1. ↑  Alternative stavemåter er រតនៈគិរី, រតនគីរី, og រតនៈគីរី.

Eksterne lenker
---------------

* (en) Ratanakiri Province – kategori av bilder, video eller lyd på Commons Rediger på Wikidata
* Kart over Ratanakiri
* Offisielt turistnettsted

Videoer fra Ratanakiri
* Ratanakiri sett fra motorsykkel
* Landsbyer i Ratanakiri
* På jakt etter edelstener nær Banlung
* Lysbildeserie om helseforholdene i Ratanakiri
* Markedet i Banlung

| * v
* d
* r
Kambodsjas provinser |
| --- |
| Banteay Meancheay **·** Battambang **·** Kampong Cham **·** Kampong Chhnang **·** Kampong Spoe **·** Kampong Thom **·** Kampot **·** Kandal **·** Kep **·** Koh Kong **·** Kratie **·** Mondulkiri **·** Oddar Meancheay  **·** Pailin **·** Phnom Penh **·** Preah Vihear **·** Prey Veng **·** Pursat **·** Ratanakiri **·** Sihanoukville (Kampong Som) **·** Siem Reap **·** Stung Treng **·** Svay Rieng **·** Takeo | Kambodsjas flagg |
| ISO 3166-2:KH |

|  |  |
| --- | --- |
| Oppslagsverk/autoritetsdata | GeoNames
 |
Et **kritisk-for-kvalitet-tre** er de viktige målbare egenskapene til et produkt eller en prosess (kritisk for kvalitet) hvis ytelsesstandard eller spesifisikasjons-begrensinger må møtes for å tilfredsstille kunden. De innretter forbedrings- og designinnsats med kundekrav. 

Slike trær brukes for å dekomponere brede kunde-krav til lettere kvantifiserbare elementer, og brukes ofte som en del av Six Sigma-metodikken for å bidra til å prioritere slike krav. 

Trærne representerer produkt- eller tjenesteegenskapene som definert av kunden eller brukeren. Kunder kan spørres for å få data om kvalitet, service og ytelse. De kan omfatte øvre og nedre spesifikasjonsgrenser eller andre faktorer. Et tre må være en handlingsdyktig, kvantitativ forretningsspesifikasjon.

Kritisk-for-kvalitet-trær gjenspeiler kundens uttrykte behov. Trærne konverteres deretter til målbare begreper ved hjelp av verktøy som DFMEA (*design failure mode and effect analysis*). Tjenester og produkter er vanligvis ikke monolitiske, og må dekomponeres i bestanddeler (eller oppgaver i tilfelle tjenester).

Se også
-------

* Forretningsprosess
* Design for Lean Six Sigma
* Total kvalitetsstyring
* Totalt produktivt vedlikehold

Referanser
----------
Logo for Prodrive
**Prodrive** er et selskap beliggende i Banbury, England som bygger biler og deltar i motorsport. Selskapet designer, konstruerer og kjører biler for selskaper og lag som Subaru, Aston Martin og British American Racing (BAR). I tillegg til selskapets base i England har det også aktivitet i blant annet Tyskland, Detroit og California i USA, Thailand og Australia.

Historie
--------

Prodrive ble stiftet i 1984 av Ian Parry og David Richards, som nå er styreformann i selskapet. Selskapet ble først involvert i motorsport gjennom rallykjøring for Porsche, MG og BMW, med varierende resultater. I 1987 utvidet det til andre motorsportsgrener, blant annet British Touring Car Championship, og vant serien i 1988, 1989, 1990 og 1991 med en BMW M3. Siden da har Prodrive også vært involvert med Alfa Romeo, Honda og Ford.

I 1990 inngikk Prodrive et langvarig samarbeid med Subaru og driver Subarus aktiviteter innen rally. Dette har resultert i 3 fabrikkseire og 3 sjåførseire i World Rally Championship.

I 1999 kjøpte APAX 49% av aksjene i Prodrive.

Eksterne lenker
---------------

* Offisielt nettsted Rediger på Wikidata

* (en) Prodrive – kategori av bilder, video eller lyd på Commons Rediger på Wikidata
***Proditomus*** er en slekt av løpebiller.

Utseende
--------

En middelsstor (ca. 14 millimeter), avlang, svart løpebille. Oversiden er nokså kraftig om middels tett punktert. Hodet er stort og bredt, rektangulært, en del bredere enn langt. Fasettøynene er nokså små og sitter nær forhjørnet av hodet. Mandiblene (kjevene) er kraftige, sigdformede uten tenner, med en fure på oversiden, nesten så lange som resten av hodet (typeeksemplaret er en hunn, hanner har ofte lengre mandibler enn hunnene). Pronotum er jevnbredt i den fremre halvdelen, kraftig innsnevret i den bakre slik at det bare er omtrent halvparten så bredt ved bakkanten som ved forkanten, uten synlig midtfure. Dekkvingene er rundede med fine punktstriper.

Levevis
-------

Mange av markløperne er generalister som kan finnes i mange ulike miljøer, først og fremst på bakken. Økologien til denne arten er ganske ukjent.

Utbredelse
----------

Arten er bare kjent fra typeeksemplaret, som har den litt upresise lokalitetsangivelsen "Turkestan".

Systematisk inndeling
---------------------

**Treliste**
* Ordenen biller, **Coleoptera** Linnaeus, 1758
	+ Underordenen Adephaga Schellenberg, 1806
		- Overfamilien løpebiller og vannkalver, **Caraboidea** Latreille, 1802
			* Familien **løpebiller**, Carabidae Latreille, 1802
				+ Underfamilien **markløpere, Harpalinae** Bonelli, 1810
					- Stammen Harpalini Bonelli, 1810
						* Gruppen Ditomina Bonelli, 1810
							+ Slekten ***Proditomus*** Schauberger, 1934
								- *Proditomus mirus* Schauberger, 1934

Eksterne lenker
---------------

* Beskrivelse av arten
* (en) *Proditomus* i Encyclopedia of Life Rediger på Wikidata

* (en) *Proditomus* i Global Biodiversity Information Facility Rediger på Wikidata

* *Proditomus* – detaljert informasjon på Wikispecies Rediger på Wikidata
Skonnerten «Pride of Baltimore». Skonnerten «Plattsburg» var tilsvarende, en såkalt Baltimore-klipper, typisk for de er svært hellende master.  Foto: Gerald Todd 
**SS «Plattsburg»** var en amerikansk skonnert, i ettertid kjent for at deler av mannskapet begikk mytteri, drepte skipsføreren og to andre offiserer og stjal lasten, som blant annet besto av en stor mengde gull- og sølvmynter. «Plattsburg» lå i 1816 i flere uker i uthavnen Kleven ved Mandal, og besetningen gjorde seg bemerket ved et stort pengeforbruk. Mytteriet og tyveriet ble etterhvert oppdaget, fire av mytteristene ble dømt til døden i en rettssak i Boston, og ble så hengt. I Norge ble det også etterforskning og flere rettssaker i etterkant av hendelsen.

Referanser
----------

1. ↑  Ingvild Paulsen (25. mars 2022). «Sjørøvere og skattejakt på Sørlandet». Dagens Næringsliv. Besøkt 26. mars 2022.

Kilder
------

* Dag Hundstad, *Sølvskonnerten. Historien om mytteriet på 'Plattsburg'*, Vigmostad & Bjørke, Bergen 2022, ISBN 9788241957697
««Kronprinz Wilhelm»» har flere betydninger.

**SS** «**Kronprinz Wilhelm**» (fra 1917 **USS** «**Von Steuben**») var et tysk passasjerskip og senere krigsskip. Det begynte levetiden som sivilt skip, men ble gjort om til hjelpekrysser etter utbruddet av første verdenskrig. «Kronprinz Wilhelm» ble internert i USA i 1915, og tjestegjorde deretter i US Navy med navnet «Von Steuben».

«Kronprinz Wilhelm» ble bygget ved AG Vulcan i Stettin, og var klart i 1901. Det var oppkalt etter den tyske kronprinsen. «Kronprinz Wilhelm» ble satt i rute mellom USA og Europa, og satte i 1902 fartsrekord for turen mellom Cherbourg og New York etter en reisetid på 5 dager, 11 timer og 57 minutter.

Ved krigsutbruddet var «Kronprinz Wilhelm» ute i Atlanterhavet. Etter et møte med SMS «Karlsruhe» ble «Kronprinz Wilhelm» utstyrt med blant annet to 88mm kanoner. Det ble deretter gjort om til hjelpekrysser, og ble satt til å raide ententens atlanterhavshandel. «Kronprinz Wilhelm» greide å senke femten skip – ti britiske, fire franske og ett norsk. Etter at forsyningene begynte å ta slutt gikk imidlertid «Kronprinz Wilhelm» til amerikansk havn og lot seg internere.

Referanser
----------

Eksterne lenker
---------------

* (en) Kronprinz Wilhelm (ship, 1901) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |

Portal: Første verdenskrig
En **relativ peiling** er vinkelen mellom observatørens diametralplan (midtlinjen, med 0° i front) og en linje til objektet som peiles. En relativ peiling tas gjerne ut med radar, kompass eller peileskive.

Eksempel: Et skip kan bevege seg i retning 270° med referanse til rettvisende nord (Nordpolen). Det betyr at skipet beveger seg rett vestover. Dersom dette skipet oppdager en øy som ligger rett sør for skipet, vil øyen, med referanse i sann nord, ligge på 180° – rett sør. Men en observatør ombord på skipet vil, med skipet som referansesystem, si at øyen ligger på 270°, i forhold til sitt eget skips kurs. Denne peilingen kalles en relativ peiling. Skipets baug – det vil si den retningen skipet seiler, vil bli kalt 0°, og peilinger ut fra skipet kan bli tatt med dette som referanse. 

Relativ peiling er nyttig i de tilfeller hvor en skal gi retningen til noe en observerer – akkurat som vi selv bruker bak og foran, venstre og høyre i dagligtale. Dette er retningsanvisninger med referansepunkt i oss selv, og gir derfor liten mening for andre som ikke er til stede og kan dele samme referansesystem. For å bestemme posisjon og som en kjapp retningsangivelse er relative peilinger derimot svært nyttig.

Relative peilinger benyttes svært mye i navigasjon og radarplotting, og brukes i luften, på land og på sjøen.
Den historiske provinsen Trás-os-Montes e Alto Douro
**Trás-os-Montes e Alto Douro** (uttale IPA: [tɾaz-uʃ-'mõtɨʃ i 'aɫtu 'do(ow)ɾu]) er en historisk provins beliggende i den nordøstre del av Portugal. Idag er regionen delt inn i to distrikter på nordlig side av Douro-elva — Vila Real og Bragança, som ligger i Norte-regionen, mens fem andre kommuner på sørlige side av elva hører til distriktene Viseu og Guarda, som igjen hører til Centro-regionen. Navnet kan oversettes til «forbi fjellene og øvre Douro».

De viktigste byene i regionen er Vila Real, Bragança, Chaves, Mirandela, Macedo de Cavaleiros, Lamego, Peso da Régua, Miranda do Douro og Valpaços. Samtlige er relativt små med mindre enn 50 000 innbyggere. Mange i regionen lever ennå i små landsbyer.

Kommuner
--------

Provinsen Trás-os-Montes e Alto Douro inkluderte 31 kommuner:

* **Distriktet Vila Real** (14 kommuner)
	+ Alijó
	+ Boticas
	+ Chaves
	+ Mesão Frio
	+ Mondim de Basto
	+ Montalegre
	+ Murça
	+ Peso da Régua
	+ Ribeira de Pena
	+ Sabrosa
	+ Santa Marta de Penaguião
	+ Valpaços
	+ Vila Pouca de Aguiar
	+ Vila Real
* **Distriktet Bragança** (12 kommuner)
	+ Alfândega da Fé
	+ Bragança
	+ Carrazeda de Ansiães
	+ Freixo de Espada-à-Cinta
	+ Macedo de Cavaleiros
	+ Miranda do Douro
	+ Mirandela
	+ Mogadouro
	+ Torre de Moncorvo
	+ Vila Flor
	+ Vimioso
	+ Vinhais
* **Inkludert i distriktet Viseu** (4 av 24 kommuner)
	+ Armamar
	+ Lamego
	+ São João da Pesqueira
	+ Tabuaço
* **Inkludert i distriktet Guarda** (1 av 14 kommuner)
	+ Vila Nova de Foz Côa

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC
 |
Eksempel på «relativ spidding». Det er svart som skal trekke.

En **spidding** (eller **spidder**) i sjakk er et angrep på to brikker som står på linje, og ligner på en binding. Den mest verdifulle brikken står foran en brikke med mindre eller samme verdi. Motstanderen tvinges til å flytte den mest verdifulle brikken for å unngå at den blir slått, og blottstiller dermed den mindre verdifulle brikken som så kan slås. De brikkene som kan spidde er dronning, tårn og løper.

I diagrammet til høyre er det svarts tur til å flytte. Her er svarts dronning på d5 truet av hvit løper på f3, og dersom dronningen flyttes i trygghet vil løperen kunne ta tårnet på b7. Dette er en situasjon som kalles en «relativ spidding», ettersom svart *kan* velge å ikke flytte dronningen (men da tape den i neste trekk). 

I en «absolutt spidding» er det kongen som står foran en annen brikke, og kongen *må* flyttes i trygghet dersom den er truet ifølge spillets regler. I det nedre eksempelet er stillingen i forkant av en mulig «absolutt spidding». 

Stilling etter Hvit: Be5+. Dersom svart slår løperen kan hvit rette et spidd mot den svarte kongen og damen. - det blir en «absolutt spidding»